b'\n_START_ARTICLE_\n\xc5\xa0okot\n_START_SECTION_\nOpis\n_START_PARAGRAPH_\nZapadno u \xc5\xa1umi je vrh \xc5\xa0okot a nalaze se u \xc5\xa1umskom predjelu sjeverozapadno od mjesta Gornja Rijeka. \xc4\x8cini ga oko 400 metara duga\xc4\x8dki klanac. U slikovitom klancu sa strmim stijenama, nalaze se slapovi i pe\xc4\x8dinske strukture. Do klanca i prvog slapa Slap \xc5\xa0okot na ju\xc5\xbenom ulazu je lagan prilaz, poslije treba preskakati potok i penjati se, staze su skliske te nema postavljenih rukohvata i mosti\xc4\x87a, treba biti oprezan kod hodanja. Dio toka potoka i klanca je ure\xc4\x91en kao pou\xc4\x8dna staza, postavljene su table s nazivima biljaka, obavijesne table i klupe za odmor, te kante za otpad._NEWLINE_Tu prolazi kru\xc5\xbena planinarska staza, koja iza klanca izlazi do livada Bez\xc4\x91e, od kojih se ju\xc5\xbeno uspinje \xc5\xa1umskim putem te izlazi na veliki \xc5\xa1umski greben Belu Goricu. Stazom se isto\xc4\x8dno ide do vrha vidikovca Kanclina (424 m) u \xc5\xa1umskom predjelu Rebaru. Tu se mo\xc5\xbee do vidikovca Kri\xc5\xbenog kamena s kri\xc5\xbeom na stijeni, te preko sela Dekle\xc5\xa1anec do Gornje Rijeke._NEWLINE_Od vidikovca Kri\xc5\xbenog kamena mo\xc5\xbee se dalje isto\xc4\x8dno strmom stazom nizbrdo do sljede\xc4\x87eg klanca kroz koji te\xc4\x8de potok Dekli\xc5\xa1anec(Pesji potok). Tu me\xc4\x91u stijenama su lijepi mali slapovi. Dalje se staza odvaja desno uzbrdo do podno\xc5\xbeja brda Puste Barbare, na \xc4\x8dijim vr\xc5\xa1nim predjelima je Stari grad Mali Kalnik.'